
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5422/Ζ2/455 (1) 


Ισχύς της παρ. 5 του άρθρου 33 του Υπηρεσιακού Οργανισμού της τ. 

ΕΡΤ-1. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 19 παρ. 5 και 20 του Ν. 1730/87 «Ελ¬ 


ληνική Ραδιοφωνία Τηλεόραση Α.Ε. (ΕΡΤ-Α.Ε.). 

2. Τις διατάξεις του Π.Δ. 381/77 «Περί Οργανισμού της παρά τω 
Υπουργώ Προεδρίας της Κυβέρνησης Γενικής Γραμματείας Τύπου και 
Πληροφοριών» όπως τροποποιήθηκε και συμπληρώθηκε μεταγενέ¬ 
στερα. 

3. Την αριθ. 11314/Ε/103/4.4.77 απόφαση του Υφυπουργού 
Προεδρίας της Κυβέρνησης με την οποία εγκρίθηκε ο Υπηρεσιακός Ορ¬ 
γανισμός της ΕΡΤ-1 όπως τροποποιήθηκε και συμπληρώθηκε μεταγε¬ 
νέστερα. 

4. Την 42/1.11.88 (θέμα 1.3) απόφαση του Δ.Σ. της ΕΡΤ-Α.Ε. 

5. Το 4508/27.2.89 έγγραφο της ΕΡΤ-Α.Ε. 

6. Την απόφαση Υ 595/29.6.88 του Πρωθυπουργού «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης 
Δημητρίου Μαρούδα», αποφασίζουμε: 

Ορίζουμε ότι, η παράγραφος 5 του άρθρου 33 του Υπηρεσιακού Ορ¬ 
γανισμού της τ. ΕΡΤ-1 ισχύει για όλους τους δημοσιογράφους της ΕΡΤ 
- Α.Ε. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 8 Μαρτίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜ. ΜΑΡΟΥΔΑΣ 
-♦- 

Αριθ. 2001232/242/0022 (2) 

Καθορισμός αμοιβής των υπαλλήλων της Γ.Γ. ΕΣΥΕ που θα εργα- 
σθούν πέραν του κανονικού ωραρίου εργασίας των δημοσίων υπηρε¬ 
σιών για την παραγωγή πινάκων από τα στοιχεία της έρευνας οικο¬ 
γενειακών προϋπολογισμών έτους 1981-82. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του ν.δ. 3627/56 «περί οργανώσεως της ΕΣΥΕ» που π.δ. 
1143/80 «περί οργανισμού της ΕΣΥΕ» και του π.δ. 224/86 «Σύσταση 
Γενικής Γραμματείας ΕΣΥΕ» σε συνδυασμό με το π.δ. 545/88 «Οργα¬ 
νισμός του ΥΠΕΘΟ» και το αρθ. 23 του ν. 1735/87». 

β) Του άρθρου 35 του ν. 992/79 «περί οργανώσεως των διοικητι¬ 
κών υπηρεσιών δια την εφαρμογή της Συνθήκης Προσχωρήσεως της 
Ελλάδος εις τας Ευρωπαικάς Κοινότητας και ρυθμίσεως συναφών θε¬ 
σμικών και οργανωτικών θεμάτων». 

γ) Του ν. 1558/85 «Κυβέρνηση και Κυβερνητικά Όργανα», 
δ) Του ν. 754/78 «περί ρυθμίσεως των αποδοχών των δημοσίων 
υπαλλήλων και του ν. 1505/84 «Αναδιάρθρωση μισθολογίου προσωπι¬ 
κού της δημόσιας διοίκησης κ.λπ.». 

2. Την Α9211/ΔΙΟΝΟΣΕ 1737/3.12.1987 κοινή απόφαση του 
Πρωθυπουργού και του Υπουργού Εθνικής Οικονομίας με θέμα «ανά¬ 
θεση αρμοδιοτήτων στους Υφυπουργούς Εθνικής Οικονομίας». 

3. Την 1002081/28/1989 κοινή απόφαση του Πρωθυπουργού και 
του Υπουργού Οικονομικών με θέμα «ανάθεση αρμοδιοτήτων στον Υφυ- 

πουργό Οικονομικών». 

4. Τη 14799/ΙΒ.482/4.8.87 κοινή απόφαση των Υπουργών Εθνικής 
Οικονομίας και Οικονομικών με θέμα «Έγκριση και προκήρυξη διενέρ¬ 
γειας δειγματοληπτικής έρευνας επί των οικογενειακών προϋπολογι¬ 
σμών όλης της χώρας». 

5. Την 25717/8256/12.12.1988 απόφαση με θέμα «Έγκριση 
χρησιμοποίησης υπαλλήλων της Γ.Γ. ΕΣΥΕ πέραν του κανονικού ωρα¬ 
ρίου εργασίας, των Δημοσίων Υπηρεσιών για την παραγωγή πινάκων 
από στοιχεία της έρευνας Οικογενειακών Προϋπολογισμών» έτους 
1981-82. 

6. Σχετική εισήγηση της Δ/νσης Ειδικών Ερευνών, αποφασί¬ 
ζουμε: 

I. Καθορίζουμε την αποζημίωση των υπαλλήλων της Γ.Γ. ΕΣΥΕ 
που θα εργασθοϋν πέραν του κανονικού ωραρίου εργασίας των Δημο¬ 
σίων Υπηρεσιών για την παραγωγή πινάκων από τα στοιχεία της 
Έρευνας Οικογενειακών προϋπολογισμών έτους 1981-82 ως εξής: 

α) Εφάπαξ αποζημίωση σαράντα χιλιάδων (40.000) δρχ., για κάθε 
υπάλληλο της Δ/νσης Ειδικών Ερευνών της Γ.Γ. ΕΣΥΕ που θα εργα¬ 
στεί εκτός του κανονικού ωραρίου εργασίας για την παροχή οδηγιών και 
διευκρινήσεων κατά την κατάρτιση των σχετικών προγραμμάτων πινα- 
κοποίησης, για το λογικό έλεγχο των στοιχείων των πινάκων και το συ¬ 
ντονισμό και γενική εποπτεία της όλης εργασίας. Προβλεπόμενη δα¬ 
πάνη 80.000 δρχ. (2 υπάλληλοι X 40.000 δρχ.). 

β) Εφάπαξ αποζημίωση σαράντα χιλιάδων (40.000) δρχ. για κάθε 
αναλυτή και προγραμματιστή της Δ/νσης Μηχανογράφησης που θα ερ¬ 
γαστεί εκτός του κανονικού ωραρίου εργασίας με την ανάλυση και την 
κατάρτιση των προγραμμάτων μηχανογραφικής επεξεργασίας του υλι¬ 
κού. 

Προβλεπόμενη δαπάνη 680.000 δρχ. (17 υπάλ. X 40.000). 
γ) Εφάπαξ αποζημίωση δέκα χιλιάδων (10.000) δρχ. για κάθε χει¬ 
ριστή Η/Υ της Δ/νσης Μηχανογράφησης της Γ.Γ. ΕΣΥΕ που θα εργα¬ 
στεί "εκτός του κανονικού ωραρίου εργασίας στο χειρισμό του Η/Ύ. 

Προβλεπόμενη δαπάνη δρχ. 100.000 (10 υπαλ. X 10.000). Συνο¬ 
λική δαπάνη 1.050.000 δρχ. για όλους. 

II. Οι προϊστάμενοι των Δ/νσεων στις οποίες ανήκουν οι υπάλληλοι 
θα βεβαιώνουν ότι οι ανωτέρω εργασίες έγιναν εκτός του κανονικού 
ωραρίου εργασίας των δημοσίων υπηρεσιών. 

III. Η δαπάνη για τις ανωτέρω αποζημιώσεις θα βαρύνει τις πιστώ¬ 
σεις του προϋπολογισμού εξόδων της Γ.Γ. ΕΣΥΕ έτους 1989 με αριθμό 
κωδ. εξόδου 0873 του ειδικού φορέα 13-150. 

Η απόφοιση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1989 

ΟΙ ΥΦΥΠΟΥΡΓΟΙ 

, ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΗΛΙΑΣ ΠΑΠΑΗΛΙΑΣ 

-♦- 

Αριθ. 2006528/567/0022 (3) 

Ορισμός αριθμού συνεδριάσεων της επιτροπής κοστολόγησης πανεπι- 
στημιακών συγγραμμάτων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

α) Των άρθρων 80 και 84 του Π.Δ. 147/76 (ΦΕΚ 56/Α) περί ορ¬ 
γανισμού της Κ.Υ. του ΥΠΕΠΘ. 

β) Του άρθρου 10 του ν. 1232/82 (ΦΕΚ 22-Α) και την αριθμ. 
32489/82 Υπουργική απόφαση (ΦΕΚ 213 τ.Β’). 

γ) Την αριθμ. Β3/2077/88 υπουργική απόφαση με την οποία δια¬ 
τηρήθηκε σε ισχύ η Β3/713/14.3.84 υπουργική απόφαση (ΦΕΚ 415 
τ.Β/88). 

δ) Το άρθρο 18 του ν. 1505/84 (ΦΕΚ 194/84 τ.Α'), όπως αντικα- 
ταστάθηκε με το άρθρο 8 ν. 1810/88. 
ε) Το Π.Δ. 492/84 (ΦΕΚ 175 τ.Α'). 
στ) Το άρθρο 40 του ν. 849/78 (ΦΕΚ 232/Α). 
ζ) Την ανάγκη, που προέκυψε μετά την εφαρμογή της αριθμ. Β3/ 
2077/3.6.88 (ΦΕΚ 415/τ.Β’) υπουργικής απόφασης, για κοστολό¬ 
γηση των συγγραμμάτων που διανέμονται δωρεάν στους φοιτητές των 
ΑΕΙ. 


η) Την απόφαση Πρωθυπουργού και Υπουργού Οικονομικών με 
αριθμό 1002081/2.1.89 (ΦΕΚ 10/Β/9.1.89) «Περί ανάθεσης αρμο¬ 
διοτήτων στον Υφυπουργό Οικονομικών», αποφασίζουμε: 

Ορίζουμε τον αριθμό των συνεδριάσεων της επιτροπής κοστολόγησης 
παν/μιακών συγγραμμάτων σε έξι κατ’ ανώτατο όριο για καθένα από 
τους μήνες Ιανουάριο - Φεβρουάριο, Νοέμβριο, Δεκέμβριο κάθε ημερο¬ 
λογιακού έτους και σε τέσσερις για καθένα από τους υπόλοιπους μήνες. 

Η διάρκεια της κάθε συνεδρίασης ορίζεται σε πέντε ώρες κατ’ ανώ¬ 
τατο όριο. 

Η αποζημίωση με τις ανωτέρω προϋποθέσεις καταβάλλεται στα 
μέλη της Επιτροπής αναδρομικά από 1.11.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΗΛΙΑΣ ΠΑΠΑΗΛΙΑΣ ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ. 2020417/2203/0022 (4) 

Καθορισμός αμοιβής μελών και γραμματέα της Επιτροπής Ελέγχου 
Καταλληλότητας Ηλεκτρονικών Ταμειακών Μηχανών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 του Ν. 1809/1988 «Καθιέρωση ηλε¬ 
κτρονικών Ταμειακών μηχανών και άλλες διατάξεις» (ΦΕΚ 222Α). 

2. Τις διατάξεις του άρθρου 18 του ν. 1505/1984 (ΦΕΚ 194Α) 
όπως ισχύουν μετά την τροποποίηση και συμπλήρωσή τους με τις δια¬ 
τάξεις του ν. 1810/88 (ΦΕΚ 223Α). 

3. Τις διατάξεις της απόφασης Σ. 2961/184/2.12.1988 «Συγκρό¬ 
τηση Επιτροπής Ελέγχου Καταλληλότητας Ηλεκτρονικών Ταμειακών 
Μηχανών» (ΦΕΚ 914Β). 

4. Την ανάγκη δραστηριοποίησης της Επιτροπής Ελέγχου Καταλλη¬ 
λότητας Ηλεκτρονικών Ταμειακών Μηχανών και τη σπουδαιότητα του 
έργου που έχει ανατεθεί σ’ αυτήν, αποφασίζουμε: 

1. Ορίζουμε την αποζημίωση των μελών και του γραμματέα της 
Επιτροπής Ελέγχου Καταλληλότητας των Ηλεκτρονικών Ταμειακών 
Μηχανών και τον αριθμό συνεδριάσεων κατά μήνα, ως εξής: 

α. Των υπαλλήλων και μισθωτών του δημόσιου τομέα, σύμφωνα με 
τις διατάξεις του άρθρου 18 του ν. 1505/1984 όπως αυτές ισχύουν 
μετά την τροποποίηση και συμπλήρωσή τους με τις διατάξεις του ν. 
1810/1988. 

β. Των ιδιωτών σε τρεις χιλιάδες (3.000) δραχμές κατά συνεδρίαση. 

γ. Συνεδριάσεις κατά μήνα μέχρι έξι (6). 

2. Η δαπάνη των μελών και του γραμματέα της Επιτροπής βαρύνει 
τον ΚΑΕ 0515-Ειδικό φορέα 23210 του Υπουργείου Οικονομι¬ 
κών. 

3. Η παράγραφος VI της απόφασης Σ. 2961/184/2.12.1988 κα- 
ταργείται. 

Η απόφαση αυτή, που ισχύει από 21.12.1988 χρονολογία δημο¬ 
σίευσης στην Εφημερίδα της Κυβερνήσεως της απόφασης Σ. 2961/ 
184/2.12.1988, να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Μαρτίου 1989 

Ο ΥΦΥΠΟΥΡΓΟΣ 

Η. ΠΑΠΑΗΛΙΑΣ 
-♦- 

Αριθ. 7488 (5) 

Εκχώρηση αρμοδιοτήτων στους Προϊσταμένους των Τεχνικών Δ/ 
νσεων του Υπ. Πολιτισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α) Του Α.Ν. 397/68 «περί επανασυστάσεως της Γ.Γ.Α. και των 
αρμοδιοτήτων ,αυτής». 

β) Του Ν. 1558/85 «Κυβέρνηση και Κυβερνητικά Όργανα». 

γ) Του Ν. 665/77 «Περί τροποποιήσεως και συμπληρώσεως της 
περί εξωσχολικού Αθλητισμού και Γυμναστηρίων Νομοθεσίας και λοι¬ 
πών συναφών Διατάξεων». 

δ) Του Ν. 1400/83 «Τροποποίηση και συμπλήρωση υπαλληλικών 
διατάξεων». 

ε) Του Π.Δ. 77/85 «Οργανισμός της Γενικής Γραμματείας Αθλητι¬ 
σμού». 

2.α) Τη 1005/9.12.85 Απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Πολιτισμού». 

β) Την ανάγκη εξυπηρέτησης της εύρυθμης λειτουργίας των Τεχνι¬ 
κών Διευθύνσεων της Γενικής Γραμματείας Αθλητισμού του Υπουρ¬ 
γείου Πολιτισμού, αποφασίζουμε: 

Άρθρο 1 

Εκχωρούμε στους Προϊσταμένονς των Τεχνικών Δ/νσεων, στους 
οποίους αναθέτουμε να υπογράφουν «Με Εντολή Αναπληρωτή Υπουρ¬ 
γού», τις παρακάτω αρμοδιότητες: 

1) Εγγράφων για απάντηση σε αιτήματα - αναφορές και μέσα στον 
κύκλο αρμοδιοτήτων των Δ/νσεων αυτών. 

2) Εγγράφων προς το Υ.ΠΕ.ΧΩ.Δ.Ε. για πολεοδομικά θέματα και 
τους Νομάρχες για έκδοση οικοδομικών αδειών. 

3) Εγγράφων κ.λπ. σε ανάδοχους και μελετητές για τεχνικά θέματα 
και ειδικότερα 

Α. Στον Προϊστάμενο της Δ/νσης Κατασκευών Τεχνικών Έργων 
αναθέτουμε τα: 

1. Εποπτεία - Διεύθυνση και Επίβλεψη Έργων της Διεύθυνσής του. 

2. Σύσταση επιτροπής για την επιτόπου εξέταση βλαβών από ανώ¬ 
τερη βία και έγκριση πρωτοκόλλου βλαβών από ανώτερη βία. 

3. Σύσταση επιτροπής για την επιτόπου εξέταση βλαβών από άλλη 
αιτία και έγκριση σχετικού πρωτοκόλλου. 

4. Σύσταση επιτροπής προσωρινής παραλαβής. 

5. Σύσταση επιτροπής οριστικής παραλαβής. 

6. Σύσταση επιτροπής για τη διαπίστωση πραγματικών περιστατι¬ 
κών. 

7. Εποπτεία, έλεγχο και θεώρηση λογαριασμών σε εκτέλεση έργων 
της Ε.Ο.Α. 

8. Έγκριση λογαριασμών. 

9. Αλληλογραφία με το Γενικό Λογιστήριο του Κράτους για δικα¬ 
στική υπόθεση εργολαβικών συμβάσεων. 

10. Εντολές στους αναδόχους των έργων για εκτέλεση εγκεκριμένων 
εργασιών. 

11. Αλληλογραφία με άλλες Δημόσιες Υπηρεσίες και Οργανισμούς 
αναφορικά με τα έργα της ΓΓΑ και σύνδεση με δίκτυα (ΕΥΔΑΠ κ.λπ.). 

12. Επιστροφή εγγυητικών επιστολών αναδοχών έργων. 

Β. Στον Προϊστάμενο της Δ/νσης Μελετών Τεχνικών Έργων αναθέ¬ 
τουμε τα: 

1. Εποπτεία - Διεύθυνση και επίβλεψη μελετών που ανατίθενται σε 
τρίτους. 

2. Έγκριση πινακίων αμοιβής μελετητών. 

3. Επιστροφή εγγυητικών επιστολών μελετητών. 

Άρθρο 2 

Η απόφαση αυτή, που καταργεί κάθε άλλη προηγούμενη, να δήμο-, 
σιευθεί στην Εφημερίδα της Κυβερνήσεως, οπότε και αρχίζει η ισχύς 

της. 

Αθήνα, 8 Μαρτίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 

-♦-- 

Αριθ. οικ. 20221/422/δ (6) 

Τροποποίηση της 28938/553/12.4.88 απόφασης εφαρμογής της με¬ 
λέτης του έργου «Αποκατάσταση κτιρίου Φυσικής της Γεωπονικής 

Σχολής Αθηνών». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με: 

• 1. Τις διατάξεις του ν. 1032/80 «περί συστάσεως Υπουργείου 
Χ.Ο.Π.». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Τις διατάξεις του Ν. 1418/84 (ΦΕΚ 23/Α/84) «Δημόσια Έργα 
και ρυθμίσεις συναφών θεμάτων» και τις διατάξεις του Π.Δ. 609/85 


(ΦΕΚ 223/Α/31.12.85) «Κατασκευή Δημοσίων Έργων». 

4. Τις διατάξεις του από 4.8.78 Π. Δ/τος (ΦΕΚ 423/Α/78) «περί 
εφαρμογής μελετών ανάπλασης ελεύθερων κοινόχρηστων χώρων, οικι¬ 
σμών ή περιοχών αυτών και καθορισμού των υποχρεώσεων των παρό¬ 
διων ιδιοκτητών», όπως τροποποιήθηκε με το από 13.2.81 Π. Δ/γμα 
(ΦΕΚ 118/Δ/81). 

5. Τις διατάξεις του Π.Δ. 51/88 «Οργανισμός Υπ. ΠΕ.- 
ΧΩ.Δ.Ε.». 

6. Την Υ. 1436/15.12.87 (ΦΕΚ 549/Β/16.10.87) απόφαση του 
Πρωθυπουργού για τον καθορισμό των αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έργων. 

7. Την 59737/1646/86 απόφαση με την οποία εγκρίθηκε η μελέτη 
και τα τεύχη δημοπράτησης του παραπάνω έργου. 

8. Την 28938/553/88 απόφαση έγκρισης εφαρμογής της μελέτης 
του παραπάνω έργου, αποφασίζουμε: 

Τροποποιούμε την 28938/553/88 απόφαση έγκρισης εφαρμογής 
της μελέτης του έργου «Αποκατάσταση κτιρίου Φυσικής της Γεωπονι¬ 
κής Σχολής Αθηνών», ως προς την παρ. 3 όπου το ποσοστό συμμετοχής 
του Δημοσίου γίνεται 100% στη δαπάνη που θα προκόψει από την εκτέ¬ 
λεση των εργασιών. 

Κατά τα λοιπά ισχύει όπως έχει η παραπάνω απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. ΔΔΥ/Φ6.3/5128 (7) 

Διαπιστωτική πράξη κατάταξης υπαλλήλων στη Γενική Γραμματεία 
Βιομηχανίας του ΥΒΕΤ. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των παρί 12-18 του άρθρου 20 του Ν. 1735/87. 

2. Την αριθμ. ΔΙΠΙΔ/Φ.93/6/2078/2.3.1988 εγκύκλιο του 
Υπουργείου Προεδρίας της Κυβέρνησης. 

3. Τη γνώμη του Διοικητικού Συμβουλίου της «Προμηθευτικής Με¬ 
ταποιητικών Επιχειρήσεων ΑΕ» (ΠΡΟΜΕΤ ΑΕ), για τη μεταφορά ως 
πλεονάζοντος προσωπικού εννέα υπαλλήλων στη Γ.Γ.Β. του ΥΒΕΤ 
(πρακτ. αριθμ. 9 συνεδρ. 7.11.88). 

4. Τη γνώμη του Υπηρεσιακού Συμβουλίου υπαλλήλων της Γ.Γ.Β. 
για τη μεταφορά ως πλεονάζοντος προσωπικού των εννέα υπαλλήλων 
της ΠΡΟΜΕΤ ΑΕ σε συνιστώμενες προσωποπαγείς θέσεις με σχέση ερ¬ 
γασίας ιδιωτικού δικαίου αόριστου χρόνου στη Γ.Γ.Β. (πρακτ. αριθμ. 9/ 

1988). 

5. Το αριθμ. ΔΙΠΙΔ/Φ.92/161/10517ΠΕ/22.3.88 έγγραφο του 
Υπουργείου Προεδρίας της Κυβέρνησης «Μεταφορά προσωπικού ΑΕ 
που ελέγχονται από τον ΟΑΕ». 

6. Το Π.Δ. 229/86 ΦΕΚ 96/Α/86 «Σύσταση και οργάνωση της 
Γ.Γ.Β.». 

7. Την αριθμ. ΔΔΥ/Φ6.3/25700/23.1.89 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Βιομηχανίας, Ενέργειας και Τεχνολογίας, «Μεταφορά πλεονάζοντος 
προσωπικού της ΠΡΟΜΕΤ ΑΕ στη Γενική Γραμματεία Βιομηχανίας 
του ΥΒΕΤ» (ΦΕΚ 27/Γ/31.1.89). 

8. Την αριθμ. Υ1321/25.9.87 (ΦΕΚ 531/Β/30.9.87), απόφαση 
του Πρωθυπουργού «Καθορισμός αρμοδιοτήτων του Αναπληρωτή 
Υπουργού Βιομηχανίας, Ενέργειας και Τεχνολογίας Κων/νου Παπα- 
ναγιώτου», διαπιστώνουμε: 

Ότι κατετάγησαν στη Γ ενική Γ ραμματεία Βιομηχανίας του ΥΒΕΤ 
και σε προσωποπαγείς συνιστώμενες θέσεις με σχέση εργασίας ιδιωτι¬ 
κού δικαίου αόριστου χρόνου: 

α. Επτά υπάλληλοι ειδικότητας υπαλλήλων γραφείου κατηγορίας 
ΔΕ. 

β. Δύο υπάλληλοι ειδικότητας Οικονομικού κατηγορίας ΠΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Μαρτίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 

Αριθ. 54480 (8) 

Συγκρότηση σε σώμα της ΑΣΚΕ ΟΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

α) Το νόμο 1365/1983 «Κοινωνικοποίηση των επιχειρήσεων δημό¬ 
σιου χαρακτήρα ή κοινής ωφέλειας». 

β) Τα άρθρα 8 παρ. 1 και 3 παρ. 1 του Π.Δ. 58/1985 «Δομή, ρόλος 
και τρόπος διοίκησης και λειτουργίας της κοινωνικοποιημένης επιχεί¬ 
ρησης «Οργανισμός Τηλεπικοινωνιών της Ελλάδος (ΟΤΕ) Α.Ε.». 

γ) Την κοινή απόφαση του Πρωθυπουργού και του Υπουργού Εθνι¬ 
κής Οικονομίας Α/225/ΔΙΟΝΟΣΕ 10/2.1.89 «Ανάθεση αρμοδιοτή¬ 
των στους Υφυπουργούς Εθνικής Οικονομίας», αποφασίζουμε: 

Συγκροτούμε σε σώμα την Αντιπροσωπευτική Συνέλευση Κοινωνι¬ 
κού Ελέγχου (ΑΣΚΕ), του Οργανισμού Τηλεπικοινωνιών της Ελλάδος 
(ΟΤΕ) ως εξής: 

Εκπρόσωποι του Κράτους: 

1. Αλαμπάνος Δημήτρης 

2. Αχουζαρίδης Τάσος 

3. Βακιρλής Αρ. 

4. Αερίου Γεωργία 

5. Μαλέσιος Βαγγέλης 

6. Μπακογιάννης Κώστας 

7. Μπουρδούκος Πέτρος 

8. Χρυσάφης Ευάγγελος 

9. Ιωαννίδης Πολύχρονης 
Εκλεγμένοι εκπρόσωποι των εργαζομένων 

10. Κωτούλας Ιωάννης 

11. Λουμάνης Χαράλαμπος 

12. Νικολαΐδης Ευάγγελος 

13. Κακαλης Λουκάς 

14. Σπυρούλιας Άγγελος 

15. Αντωνάκος Παναγιώτης 

16. Λάζαρης Σπυρίδων 

17. Μαραβέλας Κων/νος 

18. Πολίτης Νικόλαος 

19. Γιώργος Παπαθεοδώρου 
Εκπρόσωπος της Τοπικής Αυτοδιοίκησης 

20. Χρήστος Λιακόπουλος 
Εκπρόσωπος της ΓΣΕΕ 

21. Παπαδημητρίου Κων/νος 
Εκπρόσωπος του ΤΕΕ 

22. Θανάσης Καραδήμας 
Εκπρόσωπος του ΟΕΕ 

' 23. Γεώργιος Δρυς 

Εκπρόσωπος της ΠΑΣΕΓΕΣ 

24. Σπύρος Φέτσης 

Εκπρόσωπος της Ένωσης Εμπορικών Συλλόγων Ελλάδος 

25. Κων/νος Τσάτσος 

Εκπρόσωπος του Βιοτεχνικού Επιμελητηρίου Αθήνας 

26. Γεώργιος Σακελαρόπουλος 
Εκπρόσωπος του ΣΕΒ 

27. Δημήτριος Μαχαράκης-Κρητικός. 

Εκπρόσωπος της Κεντρικής Ένωσης Επιμελητηρίων. 

Η θητεία των μελών της ΑΣΚΕ-ΟΤΕ είναι τριετής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΙΑΝΝΗΣ ΧΑΡΑΛΑΜΠΟΥΣ 


Αριθ. 10986/993 (9) 

Ορισμός ΑΣΚΕ ΟΣΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των Επιχει¬ 
ρήσεων δημόσιου χαρακτήρα ή κοινής ωφέλειας». 

2. Τις διατάξεις του άρθρου 3 παρ. 1, 2 και 4 του Π.Δ. 59/85 
«Δομή, ρόλος και τρόπος διοίκησης και λειτουργίας της κοινωνικοποιη¬ 
μένης Επιχείρησης «Οργανισμός Σιδηροδρόμων Ελλάδος (ΟΣΕ)». 

3. Το πρακτικό της Κεντρικής Εφορευτικής Επιτροπής διεξαγωγής 
των εκλογών που έγιναν στις 4, 5 και 6 Οκτωβρίου 1988 για την ανά¬ 
δειξη των αιρετών εκπροσώπων στα όργανα της κοινωνικοποιημένης 
επιχείρησης ΟΣΕ. 

4. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας Α 225/ΔΙΟΝΟΣΕ 10/2.1.89 «Ανάθεση αρμοδιοτή¬ 
των στους Υφυπουργούς Εθνικής Οικονομίας», αποφασίζουμε: 

Συγκροτούμε σε Σώμα τα μέλη της Αντιπροσωπευτικής Συνέλευσης 
Κοινωνικού Ελέγχου (ΑΣΚΕ) ΟΣΕ ως ακολούθως: 

Α. Ως εκπρόσωποι του Κράτους ορίζονται οι εξής: 

1. Χρυσάνθη Αραμπατζή 

2. Αντώνης Ματσίγγος 

3. Νικηφόρος Μανωλάς 

4. Γεωργία Αερίου 

5. Ανδρέας Δάρας 

6. Γιάννης Ζαΐμης 

7. Σαράντης Καραχάλιος 

8. Σπύρος Μακρυγιώργος 

9. Μιχάλης Πρωτονοτάριος 

Β. Ως εκπρόσωποι των εργαζομένων ΟΣΕ οι εξής εκλεγμένοι: 

1. Μωυσίδης Αναστάσιος του Ιωάννη 

2. Σώκος Κώστας του Λεωνίδα 

3. Δημόπουλος Δημήτρης του Δήμου 

4. Νικολάου Αλέκος του Κων/νου 

5. Αλεξάκης Αθανάσιος του Κων/νου 

6. Κίττας Μιχαήλ του Νικολάου 

7. Νικολάου Γεώργιος του Χρήστου 

8. Περιστερά Βασιλική του Θανάση 

9. Πιτυτζόγιας Βασίλης του Θωμά 

Γ. Ως εκπρόσωποι της Τοπικής Αυτοδιοίκησης και των Κοινωνικών 
Φορέων και Οργανώσεων οι εξής: 

1. Γιώργας Σταμάτης, εκπρόσωπος της Τοπικής Αυτοδιοίκησης 

2. Σκουλικούρης Δημήτρης, εκπρόσωπος ΤΕΕ 

3. Μούτσιος Παναγιώτης, εκπρόσωπος ΟΕΕ 

4. Λακιώτης Νικόλαος, εκπρόσωπος ΕΕΒΕ 

5. Χριστοφοράτος Παναγιώτης, εκπρόσωπος ΒΕ 

6. Κων/νος Δήμου, εκπρόσωπος ΣΕΒ 

7. Στέλιος Ορφανός, εκπρόσωπος ΠΑΣΕΓΕΣ 

8. Κιολεΐδης Νικόλαος, εκπρόσωπος ΠΣΕ. 

Η θητεία των μελών της ΑΣΚΕ-ΟΣΕ είναι τριετής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 ι 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΙΑΝΝΗΣ ΧΑΡΑΛΑΜΠΟΥΣ 

-+- 

Αριθ. ΑΜ 24 (10) 

Χορήγηση Οριστικής άδειας διάθεσης λυμάτων - βιομηχανικών απο¬ 
βλήτων Τυροκομείου ΤΣΕΡΕ Αποστόλη του Παναγιώτη.. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του Ν. 3200/55 «Περί Διοικητικής αποκέντρω¬ 
σης». 

2) Την Υγειονομική Διάταξη ΕΙΒ/221/65 όπως τροποποιήθηκε και 

συμπληρώθηκε. 

3) Τα έγγραφα που αποδεικνύουν ότι βγκρίθηκε η μελέτη διάθεσης 
λυμάτων βιομηχανικών - αποβλήτων τυροκομείου ΤΣΕΡΕ Αποστόλη 
Παναγιώτη κατοίκου Πλαγιάς. 

4) Την αριθμ. ΑΜ 23/26.1.88 απόφασή μας «περί χορήγησης προ¬ 
σωρινής άδειας διάθεσης λυμάτων - βιομηχανικών αποβλήτων τυροκο¬ 
μείου ΤΣΕΡΕ Αποστόλη Παναγιώτη». 

5) Την από 31.1.89 έκθεση αυτοψίας ελέγχου κατασκευής των πο- 
βλεπομένων από τη μελέτη έργων και ότι εξασφαλίζεται η από της με¬ 
λέτης προβλεφθείσα απόδοση του κατασκευασθέντος έργου β) Την από 
26.1.89 αίτηση του ενδιαφερομένου αποφασίζουμε: 

Χορηγούμε στον ΤΣΕΡΕ Αποστόλη του Γεωργίου Ιδιοκτήτη Τυρο¬ 
κομείου που βρίσκεται στη Πλαγιά Ξηρομέρου οριστική άδεια διάθεσης 
λυμάτων και βιομηχανικών αποβλήτων του Τυροκομείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αμφιλοχία, 22 Φεβρουάριου 1989 

Ο Νομάρχης 
Γ. ΠΑΠΑΪΩΑΝΝΟΤ 

-♦- 

Αριθ. 223 (11) 

Συγχώνευση των Ιδιότυπων Μεταφορικών Εταιρειών Εθνικών εμπο- 

ρευματικών Μεταφορών «ΕΛΙΜΕΙΩΤΙΣ» και «ΠΙΝΔΟΣ», που 

εδρεύουν στα Γρεβενά. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του Ν. 383/1976 «περί διενεργείας εμπορευματι- 
κών μεταφορών δια φορτηγών αυτοκινήτων δημ. χρήσεως». 

2. Την απόφαση του Υπουργού Συγκοινωνιών με αριθμό 27003/ 
2485/1976 «περί του τρόπου εφαρμογής των διατάξεων του Νόμου 
περί συστάσεως και λειτουργίας Μεταφορικών Επιχειρήσεων». 

3. Τη ΓΣ/469/10.2.1984 απόφασή μας με την οποία εγκρίθηκε το 
αρχικό Καταστατικό σύστασης της Εταιρείας εθνικών μεταφορών με 
την επωνυμία «ΠΙΝΔΟΣ» ΙΜΕ ΕΠΕ», με έδρα τα Γρεβενά. 

4. Τη 2301/1.10.1985 απόφασή μας με την οποία εγκρίθηκε το 
αρχικό Καταστατικό σύστασης της Εταιρείας εθνικών μεταφορών με 
την επωνυμία «ΕΛΙΜΕΙΩΤΙΣ ΙΜΕ ΕΠΕ». 

5. Τη ΓΣ/1064/11.4.1984 απόφασή μας με την οποία εγκρίθηκε 
η λειτουργία της «ΠΙΝΔΟΥ ΙΜΕ ΕΠΕ». 

6. Τη 2816/25.11.1985 απόφασή μας με την οποία εγκρίθηκε η 
λειτουργία της «ΕΛΙΜΕΙΩΤΙΣ ΙΜΕ ΕΠΕ». 

7. Τα αριθμ. 21/18.12.1988 και 9/18.12.1988 Πρακτικά των 
Γενικών Συνελεύσεων των δύο Εταιρειών με τα οποία απεφασίσθη η 
συγχώνευση. 

8. Τη 223/24.1.1989 αίτηση των δύο Εταιρειών, αποφασί¬ 
ζουμε: 

Εγκρίνουμε την συγχώνευση των δύο Εταιρειών σε μία «ΠΙΝΔΟΣ» 
και «ΕΛΙΜΕΙΩΤΙΣ». Οι δύο Εταιρείες πρέπει να υποβάλουν στην Υπη¬ 
ρεσία Συγκοινωνιών Καταστατικό'νέο προς έγκριση με τα εξής δίκαιο» 
λογητικά: 

α) Σχέδιο Καταστατικού σε τριπλούν. 

β) Πιστοποιητικά ΤΣΑ για ένα έκαστο (αυτοκίνητο) των επαγγελμα- 
τιών αυτοκινητιστών. 

γ) Φωτοτυπία των αδειών κυκλοφορίας φορτηγών αυτοκινήτων δη¬ 
μόσιας χρήσης των αναφερομένών στο Καταστατικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 9 Φεβρουάριου 1989 
Ο Νομάρχης 

ΣΤΕΦΑΝΟΣ Θ. ΠΑΤΡΑΜΑΝΗΣ 

-ψ.- 

Αριθ. 2519 (12) 

Σύμβαση μίσθωσης έργου στο Δήμο Ελευσίνας, Ν. Δυτ. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 


του Υπουργού Εσωτερικών για τη μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β'). 

3. Τις διατάξεις, του Π.Δ/τος 260/88 (ΦΕΚ 119/88 τ.Α'). 

4. Τις ανάγκες του Δήμου Ελευσίνας, αποφασίζουμε: 

Καθορίζουμε τον αριθμό των προσώπων που είναι απαραίτητο να 

απασχοληθεί με μίσθωση έργου από το Δήμο Ελευσίνας σύμφωνα με τις 
διατάξεις του άρθρου 681 κ.ε του Αστικού Κώδικα ως εξής: Δύο (2) ει¬ 
δικούς συμβούλους σε θέματα προγραμματισμού και ανάπτυξης. 

Απαραίτητα προσόντα κατά ειδικότητα τα εξής: οριζόμενα στην αριθ. 
17/89 απόφαση του Δημοτικού Συμβουλίου. 

Το συγκεκριμένο έργο που πρόκειται να εκτελεστεί είναι: 

1. Η οργάνωση, παρακολούθηση και υλοποίηση του Πρότυπου Ευ¬ 

ρωπαϊκού Κέντρου Τεκμηρίωσης και Εφαρμογής Προγραμμάτων υψη¬ 
λής Τεχνολογίας στη Βιομηχανία και Πληροφορική του Δήμου Ελευσί¬ 
νας και η σύνταξη προγραμμάτων μέσω ΕΟΚ. ■ ι 

2. Η σύνταξη και παρακολούθηση ειδικών Αναπτυξιακών Προγραμ¬ 
μάτων οικονομικής και κοινωνικής ανάπτυξης. 

Το χρονικό διάστημα που απαιτείται για την ολοκλήρωση προαναφέ- 
ρομένου έργου είναι από τη δημοσίευση της παρούσας μέχρι 31.12.89, 
ημερομηνία ισχύος του προϋπολογισμού τρέχοντος έτους. 

Η αμοιβή των παραπάνω θα καθοριστεί στη σύμβαση που θα υπο¬ 
γραφεί και οπωσδήποτε δεν θα υπερβεί το ποσό των 3.400.000 δρχ.. 

Η εκτέλεση του έργου θα παρακολουθείται από το Δήμαρχο Ελευσί¬ 
νας. 

Ως τόπος εκτέλεσης του έργου ορίζεται ο Δήμος Ελευσίνας. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 8 Μαρτίου 1989 

Ο Νομάρχης 
Γ. ΑΝΑΝΙΑΔΗΣ 

-♦ - ; ' 

Αριθ. ΕΣ. 2030 (13) 

Σύμβαση μίσθωσης έργου στην Κοινότητα Συβότων Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Τις διατάξεις του Π.Δ. 260/1988 με τις οποίες μεταβιβάστηκε 
στους Νομάρχες η αρμοδιότητα καθορισμού του αριθμού των προσώ¬ 
πων που μπορούν ν’ απασχοληθούν στους ΟΤΑ με σύμβαση μίσθωσης 
έργου. 

3. Την αριθμ. 17/89 απόφαση του Κοινοτικού Συμβουλίου Συβότων 
περί προσλήψεως ενός υδρονομέα, με σύμβαση μίσθωσης έργου, για την 
ομαλή λειτουργία του εσωτερικού και εξωτερικού δικτύου ύδρευσης της 
εν λόγω κοινότητας, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από τη δημοσίευση της παρούσας, σύμ¬ 
φωνα με τις διατάξεις του άρθρου 681 κ.ε. του Αστικού Κώδικα ως 

εξής: 

Ενός (1) υδρονομέα. 

Απαραίτητα προσόντα κατά ειδικότητα τα εξής: 

Απολυτήριο δημοτικού σχολείου και γνώσεις πάνω στο αντικείμενο 
που του ανατίθεται. 

Το συγκεκριμένο έργο που πρόκειται να εκτελεστεί είναι: 

Αποκατάσταση βλαβών εσωτερικού και εξωτερικού δικτύου ύδρευ¬ 
σης και μέτρηση καταναλουμένου νερού. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι μέχρι 31.12.1989. 

Η αμοιβή αυτού θα καθοριστεί στη σύμβαση που θα υπογραφεί και 
οπωσδήποτε δεν θα υπερβεί το ποσό των 658.800 δραχμών. 

Η εκτέλεση του έργου θα παρακολουθείται από τον Πρόεδρο της Κοι¬ 
νότητας Συβότων. 

Ως τόπος εκτέλεσης του έργου ορίζεται η Κοινότητα Συβότων. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 22 Φεβρουάριου 1989 

Ο Νομάρχης 
ΠΑΝ. ΣΚΑΛΤΣΑΣ 

-φ- 

Αριθ. 3437 (14) 

Μεταβίβαση τεμαχίου στην Κοινότητα Αγροσυχιάς, Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
και του σε εκτέλεση τούτου εκδοθέντων από 28.6.55 και 23.11.56 
Β.Δ.. 

2. Το αριθμ. 709/70 Β.Δ. «περί καθορισμού των διατηρηθέντων 
υπέρ του Τπουργού και των περιφερειακών αρχών Διανομαρχιακού επι¬ 
πέδου του Τπ. Γεωργίας αρμοδιοτήτων κατά την παρ. 1 του άρθρου 1 
του Ν.Δ. 532/70. 

3. Τις διατάξεις του άρθρου 6 του Νομ. 994/79. 

4. Το αριθ. 701/19.9.88 έγγραφο της Κοινότητας Αγροσυκιάς με 
την αριθ. 26/1988 απόφαση του Κοιν. Συμβουλίου περί μεταβιβάσεως 
στην Κοινότητα των αναφερομένων στην απόφαση κοινοχρήστων εκτά¬ 
σεων. 

5. Τα αριθ. α) 1925/1.12.88 έγγραφο 11ης Εφορείας Βυζαντινών 
Αρχαιοτήτων β) 3648/25.11.88 έγγραφο Δασαρχείου Έδεσσας γ) 
2512/14.11.1988 έγγραφο ΙΖ' Εφορείας Προϊστορικών και Κλασι¬ 
κών Αρχαιοτήτων δ) 1788/14.11.88 έγγραφο Εφορείας Νεοτέρων 
Μνημείων ε) Φ.9.3/10203/24.11.88 έγγραφο της Δ/νσης Τουρι¬ 
σμού Μακεδονίας Θράκης στ) 2352/88/7.2.89 έγγραφο του. Γρα¬ 
φείου Πολεοδομίας Γιαννιτσών, αποφασίζουμε: 

Μεταβιβάζουμε στην Κοινότητα Αγροσυκιάς, κατά πλήρη κυριότητα 
και νομή και χωρίς" καταβολή τιμήματος ή άλλης καμιάς αποζημιώ- 
σεως τα κοινόχρηστα τεμάχια των αριθ. 336Β, 336γ, 336δ και 334, 
αντιστοίχου εκτάσεως 750 τ.μ. 10.188 τ.μ., 61.812 τ.μ. και 67.000 
τ.μ. του ομωνύμου αγρ/τος Αγροσυκιάς για τη δημιουργία γηπέδου, 
πάρκου, κολυμβητηρίου αναψυκτηρίου» 

Η παραπάνω παραχώρηση γίνεται υπό τον όρον ότι σε περίπτωση 
ανευρέσεως αρχαίων κατά τη διάρκεια ενδεχομένων εργασιών οφείλει η 
Κοινότητα να διακόψει τις εργασίες και να ειδοποιήσει τη ΙΖ’ Εφορεία 
Κλασικών Αρχαιοτήτων και 11η Εφορεία Βυζαντινών Αρχαιοτή¬ 
των. 

Επίσης σε περίπτωση που εντός πενταετίας δεν πραγματοποιηθεί ή 
αλλάξει ο σκοπός για τον οποίο παραχωρούνται οι εν λόγω εκτάσεις η 
απόφαση αυτή θα ανακληθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γιαννιτσά, 28 Φεβρουάριου 1989 

Ο Νομάρχης 
ΝΙΚΟΣ ΜΑΚΡΑΚΗΣ 

- ♦ - 

Αριθ. 2223 (15) 

Μεταβίβαση κυριότητας κοινοχρήστων εκτάσεων συν/σμού Παλαιοκά¬ 
στρου Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών αρχών διανομαρχιακού επιπέδου 
αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά τοιςπεριφερειακαίς Υπηρε- 
σίαις του Υπουργείου Εθνικής Οικονομίας επί θεμάτων Γεωργίας Συμ¬ 
βουλίων». 

4. Τις αριθ. ΕΣ/24677/8.1.81 και ΕΣ/6389/εγκ. 51/6.4.82 
αποφάσεις μας, με τις οποίες παρέχεται εξουσία υπογραφής «Με εντολή 
Νομάρχη» στο Δ/ντή Γεωργίας σε ορισμένες από τις αρμοδιότητές μας. 

5. Τις διατάξεις του άρθρου 164 του Αγροτικού Κώδικα. 

6. Το αριθ. 135824/23.1.89 έγγραφο του Υπουργείου Γεωργίας, 


με το οποίο συμφωνεί για τη μεταβίβαση της κυριότητας των στο διατα¬ 
κτικό της παρούσας αναφερομένων κοινοχρήστων εκτάσεων του Συνοι¬ 
κισμού Παλαιοκάστρου στην οικεία Κοινότητα, αποφασίζουμε: 

Μεταβιβάζουμε στην Κοινότητα Παλαιοκάστρου κατά πλήρη κυριό¬ 
τητα και νομή χωρίς την υποχρέωση καταβολής τιμήματος ή άλλης 
αποζημίωσης τις κατωτέρω κοινόχρηστες εκτάσεις του Συνοικισμού 
Παλαιόκαστρου. 

1) Κατάπτωση Ο.Τ. 13 αριθμ. οικ., 85 έκτασης 0.240 τ.μ. 

2) Πλατεία Ο.Τ. 14 αριθμ. οικ. 88 έκτασης 0.364 τ.μ. 

3) Κατάπτωση Ο.Τ. 16 αριθ. οικ. 97 έκτασης 0.370 τ.μ. 

4) Υδραγωγείο Ο.Τ. 23 αριθ. οικ. 132 έκτασης 0.450 τ.μ. 

5) Υδραγωγείο Ο.Τ. 23 αριθ. οικ. 144 έκτασης 0.205 τ.μ. 

6) Κοινοτικό Γραφείο Ο.Τ. 26 αριθ. οικ. 164 έκτασης 0.600 τ.μ. 

7) Ηρώο Ο.Τ. 27 αριθ. οικ. 170 έκτασης 0.666 

8) Πλατεία Ο.Τ. 31 αριθμ-, οικ. 192 έκτασης 0.853 τ.μ. 

9) Πλατεία Ο.Τ. 38 αριθ. οικ. 235 έκτασης 0.113 τ.μ. 

10) Δρόμος Ο.Τ. 5 αριθ. οικ. 288 έκτασης 0.062 τ.μ. 

11) Δρόμος Ο.Τ. 5 αριθ. οικ. 289 έκτασης 0.160 τ.μ. 

12) Δρόμος Ο.Τ. 23 αριθ. οικ. 290 έκτασης 0.211 τ.μ. 

13) Δρόμος Ο.Τ. 23 αριθ. οικ. 291 έκτασης 0.065 τ.μ. 

14) Δρόμοι & περίμετρος Συνοικισμού έκτασης 90.420 τ.μ. 

15) Πράσινο Ο.Τ. 53 αριθ. οικ. 312 έκτασης 0.608 τ.μ. 

16) Δρόμοι (χωρίς αριθμό) έκτασης 9.048 τ.μ'. 

Η απόφαση αυτή επέχει θέση οριστικού τίτλου κυριότητας και μετα¬ 
γράφεται στα βιβλία μεταγραφών με μέριμνα του Προέδρου της Κοινό¬ 
τητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 17 Φεβρουάριου 1989 

Με εντολή Νομάρχη 
Η Διευθύντρια Γεωργίας 
I ΓΑΒΡΙΗΛΙΔΟΥ 

-♦- 

Αριθ. 3049/1989 (16) 

Σύσταση Αναπτυξιακού Συνδέσμου Κεραμειών και κατάργηση του Συν¬ 
δέσμου Ύδρευσης - Άρδευσης Κεραμειών Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις των άρθρων 151, 177-182 και 183 του.Δημοτ. 
και Κοινοτ. Κώδικα. 

2. Την 5/1987 απόφαση του Νομαρχιακού Συμβουλίου Χανιών, 
περί καθορισμού των Γεωγραφικών Ενοτήτων, για την σύσταση ανα¬ 
πτυξιακών Συνδέσμων. 

3. Την 5229/2.7.87 κοινή απόφαση των Υπουργών Εσωτερικών, 
Εθνικής Οικονομίας και Περιβάλλοντος, Χωροταξίας και Δημοσίων 
Έργων, που δημοσιεύθηκε στο 412/10.2.87 ΦΕΚ τεύχος Β'. , 

4. Τις κατωτέρω νομότυπες αποφάσεις των Κοινοτικών Συμβου¬ 
λίων: 61/88 και 4/89 Δρακόνας Κυδωνιάς, 23/88 και 2/89 Κά¬ 
μπων Κυδωνιάς, 20/88 και 1/89 Κοντοπούλων, 17/88 και 1/89 
Μαλάξας, 19/88 και 4/89 Παπαδιανών, 27/88 και 1/89 Πλατυβό- 
λας, με τις οποίες αποφασίζουν την ίδρυση Αναπτυξιακού Συνδέσμου 
και την κατάργηση του ήδη υπάρχοντος Συνδέσμου Ύδρευσης - Άρ¬ 
δευσης Κεραμειών, επειδή το αντικείμενο αυτού θα απορροφηθεί από 
τον Αναπτυξιακό Σύνδεσμο. 

5. Την 4098/6.2.69 απόφασή μας (ΦΕΚ 121/19.2.69) περί συ- 
στάσεως Συνδέσμου ύδρευσης - άρδευσης Κοινοτήτων περιοχής Κερα- 
μειών, όπως τροποποιήθηκε με την 22434/83 όμοια απόφασή μας 
(ΦΕΚ 705/8.12.83). 

6. Το γεγονός ότι μέλη του υπό σύσταση αναπτυξιακού Συνδέσμου εί- 
. ναι οι Κοινότητες μέλη του συνδέσμου ύδρευσης - άρδευσης Κεραμειών, 

το αντικείμενο, τις υποχρεώσεις και τα δικαιώματα του οποίου θα απορ¬ 
ροφήσει ο νέος Σύνδεσμος, αποφασίζουμε: 

1. Ιδρύουμε Αναπτυξιακό Σύνδεσμο με το όνομα «Αναπτυξιακός Σύν¬ 
δεσμος Κεραμειών». 

2. Μέλη του Συνδέσμου αυτού είναι οι Κοινότητες Δρακόνας Κυδω¬ 
νιάς, Κάμπων Κυδωνιάς, Κοντοπούλων, Μαλάξης, Παπαδιανών και 
Πλατυβόλας. 

3. Έδρα του Αναπτυξιακού Συνδέσμου είναι η Κοινότητα Κοντοπόύ- 
λων. 

4. Η χρονική διάρκεια του Συνδέσμου είναι είκοσι (20) χρόνια. 

5. Έσοδα του Συνδέσμου είναι: 

α) Η ετήσια εισφορά κάθε ΟΤΑ - μέλους αυτού, ίση με 5% των τα¬ 
κτικών εσόδων του προηγούμενου οικονομικού έτους, 
β) Πρόσοδοι από την περιουσία του Συνδέσμου, 
γ) Πρόσοδοι από τους φόρους, τέλη και δικαιώματα που επιβάλλο¬ 
νται υπέρ του Συνδέσμου. 

δ. Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του Δημοσίου τομέα, ή άλλα νομικά ή φυσικά πρόσωπα. 

ε) Επιχορηγήσεις από φορείς του δημοσίου τομέα για την εκτέλεση 
έργων, την κάλυψη δαπανών τους και την πληρωμή αποδοχών του προ¬ 
σωπικού τους. 

6) Σκοπός του Αναπτυξιακού Συνδέσμου είναι η ανάληψη πρωτοβου¬ 
λιών για την προώθηση της ολοκληρωμένης ανάπτυξης της περιοχής 
στο πλαίσιο της ευρύτερης ανάπτυξης του Νομού Χανιών. 

Ειδικότερα σκοποί του Συνδέσμου είναι: 

α) Η κατάρτιση προγραμμάτων για την αξιοποίηση των τοπικών 
πλουτοπαραγωγικών πόρων και την ανάπτυξη των τοπικών παραγω¬ 
γικών δυνάμεων. 

β) Η μελέτη, κατασκευή, διαχείριση και συντήρηση των έργων τεχνι¬ 
κής υποδομής ή κοινωνικού εξοπλισμού που αναθέτουν οι κοινότητες 
στο Σύνδεσμο με χρηματοδότησή του από τα έσοδά τους ή από πιστώ¬ 
σεις του Προγράμματος Δημοσίων Επενδύσεων, καθώς και διακοινοτι- 
κών έργων τεχνικής υποδομής ή κοινωνικού εξοπλισμού. 

γ) Η συλλογή, μεταφορά, διάθεση και επεξεργασία των απορριμμά¬ 
των της περιοχής, καθώς και η μελέτη, κατασκευή, διαχείριση και συ¬ 
ντήρηση συστημάτων ύδρευσης και αποχέτευσης που αναθέτουν οι Κοι¬ 
νότητες στο Σύνδεσμο. 

δ) Η προμήθεια και διαχείριση συγκοινωνιακών μέσων για την εξυ¬ 
πηρέτηση των κατοίκων της περιοχής. 

ε) Η εκπόνηση τοπικού αναπτυξιακού προγράμματος, καθώς και 
χωροταξικού και πολεοδομικού σχεδίου για την περιοχή. 

στ) Η συντήρηση των σχολικών κτιρίων και η μελέτη, κατασκευή, 
διαχείριση και συντήρηση αθλητικών εγκαταστάσεων και χώρων κοι- 
νωνικοπολιτιστικών λειτουργιών διακοινοτικής σημασίας. 

ζ) Η μέριμνα για τη διατήρηση και αξιοποίηση των πολιτιστικών πα¬ 
ραδόσεων της περιοχής. 

η) Η υποβοήθηση των Οργανισμών που μέτέχουν στο Σύνδεσμο στην 
καταγραφή και ιεράρχηση των αναγκών, στην αξιολόγηση των ανα¬ 
γκαίων έργων τεχνικής υποδομής και κοινωνικού εξοπλισμού και στον 
προγραμματισμό υλοποίησής τους. 

θ) Η ενημέρωση και επιμόρφωση των κατοίκων της περιοχής σε θέ¬ 
ματα που αφορούν την Τοπική Αυτοδιοίκηση με στόχο τη διεύρυνση της 
συμμετοχής τους στην ανάπτυξη του τόπου τους. 

Για την προώθηση των σκοπών του ο Σύνδεσμος δημιουργεί υπηρε¬ 
σία με το απαραίτητο επιστημονικό, διοικητικό και τεχνικό προσωπικό, 
προμηθεύεται μηχανήματα και τεχνικό εξοπλισμό και γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 
δομή. Επίσης, συνεργάζεται με τους συνεταιρισμούς, τους συλλόγους 
και τους άλλους κοινωνικούς φορείς της περιοχής, καθώς και με τους 
φορείς της τοπικής αυτοδιοίκησης ή του δημόσιου τομέα που ενδιαφέρο- 
νται για την περιοχή. 


Μετά τη δημοσίευση της παρούσας απόφασης στην Εφημερίδα της 
Κυβέρνησης, παύει να λειτουργεί ο Σύνδεσμος ύδρευσης - άρδευσης Κε¬ 
ραμεών και το αντικείμενο, οι υποχρεώσεις και τα δικαιώματα αυτού, 
μεταβιβάζονται στον Αναπτυξιακό Σύνδεσμο Κεραμεών. 

Η παρούσα να δημοσιευθεί στην Εφημερίδα της Κυβερνήσεως. 

Χανιά, 1 Μαρτίου 1989 
Ο Νομάρχης 

ΜΑΝΟΛΗΣ ΜΠΡΙΛΛΑΚΗΣ 
-♦-- 

Διορθώνεται η 1873/Ζ2/139/30.1.89 απόφαση του Αναπληρωτή 
Υπουργού Προεδρίας της Κυβέρνησης που δημοσιεύθηκε στο ΦΕΚ 85 
τ.Β’/7.2.89 ως εξής: 

1. Στην παράγραφο Β.Α. (ΐν)3. «Υποδιεύθυνση Μισθοδοσίας και 
Αμοιβών» στον πρώτο στίχο αντί του εσφαλμένου «(α) Τμήμα πληρω¬ 
μών» τίθεται το ορθό «(α) Τμήμα εκκαθάρισης αποδοχών Προσωπι¬ 
κού». Στο δεύτερο στίχο αντί του εσφαλμένου «(β) Τμήμα Λοιπών Εσό¬ 
δων και Εξόδων», τίθεται το ορθό «(β) Τμήμα Αμοιβών Εκτάκτων Συ¬ 
νεργατών». Στον τρίτο στίχο αντί του εσφαλμένου «(γ) Τμήμα Ταμείου», 
τίθεται το ορθό «(γ) Τμήμα Ασφαλιστικό». 

2. Στο άρθρο 3 «ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΗΣ 
ΔΙΟΙΚΗΤΙΚΟΥ» μετά την παράγραφο 2 και πριν από την «Υποδιεύ¬ 
θυνση Διοικητικής Μέριμνας Κεντρικών Υπηρεσιών», τίθεται ο αριθμός 
2 . 

3. Στην παράγραφο 2α του άρθρου 3 στο δεύτερο στίχο αντί του 
εσφαλμένου, «ο έλεγχος των εσόδων-εξόδων», τίθεται το ορθό «ο έλεγ¬ 
χος των Εισόδων-Εξόδων». 

4. Στην παράγραφο 2α του άρθρου 4, στο δεύτερο στίχο αντί του 
εσφαλμένου «Διεύθυνση-Διαχείριση» τίθεται το ορθό «Διοίκηση- 
Διαχείριση». 

5. Στην παράγραφο 4β του άρθρου 4 στον τρίτο στίχο, αντί του 
εσφαλμένου «και η επιμέλεια έγκρισή του», τίθεται το ορθό «και η επιμέ¬ 
λεια έγκρισής του». 

6. Στην παράγραφο 5γ του άρθρου 4, στο δέκατο τρίτο στίχο αντί του 

εσφαλμένου «(με κινούμενα.) τίθεται το ορθό («μη κινούμενα.)». 

7. Στην παράγραφο 5 του άρθρου 5, στο δεύτερο στίχο αντί του 
εσφαλμένου «φωτοτυπικών», τίθεται το ορθό «φωτοτυπιών». 

8. Διαγράφεται ολόκληρη η παρ. 2 του άρθρου 8, γιατί εκ παραδρο¬ 
μής έχει τεθεί δύο φορές. 

9. Μετά την παράγραφο 4 του άρθρου 8 και πριν από τις λέξεις 
«Τμήμα Τεχνικής Υποστήριξης» τίθεται ο αριθμός «5». 

10. Στην παράγραφο 1 του άρθρου 9 στο δεύτερο στίχο αντί του 
εσφαλμένου με τις «Υποδ/νσεις Διαφημίσεων», τίθεται το ορθό με τα 
«Τμήματα Διαφημίσεων». 

11. Στην παράγραφο 2 του άρθρου 9, στο δεύτερο στίχο αντί του 
εσφαλμένου «οι Προοπτικές Διαφημίσεις», τίθεται το ορθό «οι Προοπτι¬ 
κές Διαφήμισης». 

(Από το Υπουργείο Προεδρίας της Κυβ/σης) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





